
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 169 

3 Σεπτεμβρίου 2012 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

102. Οργάνωση και λειτουργία Υπηρεσίας Πρώτης 
Υποδοχής στο Υπουργείο Δημόσιας Τάξης και 


Προστασίας του Πολίτη. 1 

103. Ίδρυση - Κατάργηση Υπηρεσιών Ελληνικής Αστυ¬ 
νομίας. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 102 
Οργάνωση και λειτουργία Υπηρεσίας Πρώτης Υποδο¬ 
χής στο Υπουργείο Δημόσιας Τάξης και Προστασί¬ 
ας του Πολίτη. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 8 παρ. 12 του ν. 3907/2011 «Ιδρυση Υπηρε¬ 
σίας Ασύλου και Υπηρεσίας Πρώτης Υποδοχής, προσαρ¬ 
μογή της ελληνικής νομοθεσίας προς τις διατάξεις της 
Οδηγίας 2008/115/ΕΚ «σχετικά με τους κοινούς κανόνες 
και διαδικασίες στα κράτη- μέλη για την επιστροφή των 
παρανόμως διαμενόντων υπηκόων τρίτων χωρών» και 
λοιπές διατάξεις» (Α' 7). 

2. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κωδικοποιήθηκε 
με το άρθρο πρώτο του π.δ. 63/2005 (Α' 98). 

3. Το π.δ. 85/2012 «Ίδρυση και μετονομασία Υπουργεί¬ 
ων, μεταφορά και κατάργηση υπηρεσιών» (Α' 141). 

4. Τις διατάξεις της υπ’ αριθμ. Υ48 από 9-7-2012 από¬ 
φασης του Πρωθυπουργού «Καθορισμός αρμοδιοτήτων 
του Αναπληρωτή Υπουργού Οικονομικών Χρήστου Στα- 
ϊκούρα» (Β' 2105). 

5. Τις διατάξεις της υπ’ αριθμ. Οικ. 14362/20/18-7-2012 
κοινής απόφασης του Πρωθυπουργού και του Υπουρ¬ 
γού Εργασίας, Κοινωνικής Ασφάλισης και Πρόνοιας 
«Ανάθεση αρμοδιοτήτων στον Υφυπουργό Εργασίας, 
Κοινωνικής Ασφάλισης και Πρόνοιας Νικόλαο ΠΑΝΑ- 
ΓΙΩΤΟΠΟΥΛΟ» (Β' 2166/19-7-2012). 


6. Το γεγονός ότι από τις διατάξεις του παρόντος 
διατάγματος προκαλείται σε βάρος του κρατικού προ¬ 
ϋπολογισμού, πρόσθετη (πέραν εκείνης που είχε εκτι- 
μηθεί στην αριθ. 223/9/2010 έκθεση του ΓΛΚ κατά την 
επεξεργασία του ν. 3907/2011), ετήσια δαπάνη ύψους 
8.030.000,00 ευρώ για το έτος 2012 και καθένα από τα 
επόμενα έτη. Οι εν λόγω δαπάνες θα αντιμετωπισθούν 
από τις πιστώσεις που θα εγγράφονται για το σκοπό 
αυτό στον Π/Υ του αντίστοιχου έτους του Υπουργεί¬ 
ου Δημόσιας Τάξης και Προστασίας του Πολίτη Ε.Φ. 
43 - 640 «ΥΠΗΡΕΣΙΑ ΠΡΩΤΗΣ ΥΠΟΔΟΧΗΣ», ΚΑ.Ε.: 0211, 
0213, 0217, 0218, 0287, 0292. Οι προκαλούμενες δαπάνες 
στοιχούν προς τις δεσμεύσεις και τους στόχους του 
εγκριθέντος με το ν. 3985/2011 Μεσοπρόθεσμου Πλαι¬ 
σίου Δημοσιονομικής Στρατηγικής 2012 - 2015. 

7. Το υπ’ αριθμ. 2/74226 από 7-11-2011 έγγραφο του 
Αναπληρωτή Υπουργού Φίλιππου Σαχινίδη. 

8. Το γεγονός ότι με τις συνιστώμενες διά του σχεδίου 
π.δ. οργανικές θέσεις επιδιώκεται η κάλυψη επιτακτικών 
υπηρεσιακών αναγκών που αφορούν τη διαχείριση των 
μεταναστευτικών ροών στη Χώρα μας και την εκπλήρω¬ 
ση των υποχρεώσεων της Ελλάδας προς τους διεθνείς 
οργανισμούς και οι οποίες δεν μπορούν να καλυφθούν 
με αναδιάρθρωση υπηρεσιών ούτε με ανακατανομή του 
προσωπικού. 

9. Τις υπ’ αριθμ. 23/2012, 86/2012 και 115/2012 Γνωμο¬ 
δοτήσεις του Συμβουλίου της Επικράτειας, ύστερα από 
πρόταση του Αναπληρωτή Υπουργού Οικονομικών και 
των Υπουργών Διοικητικής Μεταρρύθμισης και Ηλεκτρο¬ 
νικής Διακυβέρνησης, Εργασίας, Κοινωνικής Ασφάλισης 
και Πρόνοιας και Δημόσιας Τάξης και Προστασίας του 
Πολίτη, αποφασίζουμε: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Συγκρότηση και λειτουργία Υπηρεσίας 
Πρώτης Υποδοχής 

1. Η Υπηρεσία Πρώτης Υποδοχής συγκροτείται από 
την κεντρική και τις περιφερειακές υπηρεσίες πρώτης 
υποδοχής. 

2. Η Κεντρική Υπηρεσία Πρώτης Υποδοχής εδρεύει 
στην Αθήνα και ασκεί τις αρμοδιότητές της σε όλη 
την επικράτεια. 












4192 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3. Περιφερειακές υπηρεσίες πρώτης υποδοχής είναι 
τα Κέντρα Πρώτης Υποδοχής (ΚΕ.Π.Υ.), οι έκτακτες και 
οι κινητές μονάδες πρώτης υποδοχής. 

4. Για την κάλυψη των αναγκών λειτουργίας της η 
Υπηρεσία Πρώτης Υποδοχής μπορεί να εξυπηρετείται 
από τα πληροφοριακά συστήματα της Ελληνικής Αστυ¬ 
νομίας. 

ΚΕΦΑΛΑΙΟ Β' 

ΚΕΝΤΡΙΚΗ ΥΠΗΡΕΣΙΑ ΠΡΩΤΗΣ ΥΠΟΔΟΧΗΣ 

Άρθρο 2 
Αρμοδιότητες 

Η Κεντρική Υπηρεσία Πρώτης Υποδοχής προίσταται 
των περιφερειακών υπηρεσιών πρώτης υποδοχής. Μέσω 
της Υπηρεσίας αυτής ο Διευθυντής της Υπηρεσίας Πρώ¬ 
της Υποδοχής προγραμματίζει, κατευθύνει, παρακολου¬ 
θεί και ελέγχει τη δράση των περιφερειακών υπηρεσιών 
της, εξασφαλίζοντάς τους τις αναγκαίες προϋποθέσεις 
για την άσκηση των αρμοδιοτήτων τους και την εκπλή¬ 
ρωση της αποστολής τους, σε συνεργασία με τις λοιπές 
αρμόδιες Υπηρεσίες. 

Αρθρο 3 

Διάρθρωση Κεντρικής Υπηρεσίας Πρώτης Υποδοχής 

Η Κεντρική Υπηρεσία Πρώτης Υποδοχής αποτελεί ενιαία 
Υπηρεσία και διαρθρώνεται στα ακόλουθα Τμήματα: 

α. Τμήμα Στρατηγικού Σχεδιασμού και Νομοθετικού 
Έργου. 

β. Τμήμα Ανθρώπινου Δυναμικού και Διοικητικής Υπο¬ 
στήριξης. 

Άρθρο 4 

Τμήμα Στρατηγικού Σχεδιασμού 
και Νομοθετικού Έργου 

Το Τμήμα Στρατηγικού Σχεδιασμού και Νομοθετικού 
Έργου έχει τις ακόλουθες αρμοδιότητες: 

α. συγκεντρώνει, μελετά και αξιολογεί όλα τα απαραί¬ 
τητα στοιχεία και προτάσεις για την υποστήριξη του 
σχεδιασμού και της χάραξης της πολιτικής της Χώρας, 
αναφορικά με τις διαδικασίες πρώτης υποδοχής, 
β. προετοιμάζει και καταρτίζει όλες τις απαραίτητες 
νομοθετικές και διοικητικές πράξεις για την υλοποίηση 
της ως άνω πολιτικής, 

γ. μεριμνά για την εκπροσώπηση της χώρας σε ευ¬ 
ρωπαϊκό και διεθνές επίπεδο, αναφορικά με τα ως άνω 
ζητήματα, 

δ. εκπονεί τα αναγκαία έντυπα που διανέμονται για την 
ενημέρωση των υπηκόων τρίτων χωρών που παραμένουν 
στα κέντρα και τις μονάδες πρώτης υποδοχής, 
ε. συντονίζει τις ενέργειες των περιφερειακών υπηρε¬ 
σιών πρώτης υποδοχής, μεριμνά για την επικοινωνία και 
συνεργασία με τις υπηρεσίες ασύλου, άλλες συναρμό- 
διες υπηρεσίες του Δημοσίου, ανεξάρτητες αρχές και 
φορείς της κοινωνίας των πολιτών, 
στ. τηρεί μητρώο διερμηνέων και διαμεσολαβητών και 
μητρώο φορέων της κοινωνίας των πολιτών κατά τα 
οριζόμενα στην παρ. 5 του άρθρου 9 του ν. 3907/2011 
(Α' 7), 

ζ. παρακολουθεί την υλοποίηση της πολιτικής πρώτης 
υποδοχής της Χώρας, συντάσσοντας προς τούτο σχε¬ 
τικές εκθέσεις προς τον Υπουργό Δημόσιας Τάξης και 
Προστασίας του Πολίτη και τη Διϋπουργική Επιτροπή 
Μεταναστευτικής Πολιτικής και Κοινωνικής Ένταξης, 


η. χειρίζεται θέματα που αφορούν την ανάπτυξη της 
συνεργασίας της Υπηρεσίας Πρώτης Υποδοχής, με αρ¬ 
μόδιες αρχές και φορείς άλλων κρατών ή οργανισμών, 
θ. εκπροσωπεί την Υπηρεσία Πρώτης Υποδοχής στη 
συμμετοχή της αυτοτελώς ή από κοινού με άλλες δη¬ 
μόσιες υπηρεσίες ή φορείς σε προγράμματα ή δράσεις 
χρηματοδοτούμενες από την Ευρωπαϊκή Ένωση ή άλ¬ 
λους φορείς, και 

ι. αναλαμβάνει και διεκπεραιώνει ζητήματα επικοινω¬ 
νίας, ενημέρωσης του κοινού και δημοσίων σχέσεων. 

Αρθρο 5 

Τμήμα Ανθρώπινου Δυναμικού 
και Διοικητικής Υποστήριξης 

Το Τμήμα Ανθρώπινου Δυναμικού και Διοικητικής Υπο¬ 
στήριξης έχει τις ακόλουθες αρμοδιότητες: 

α. χειρίζεται θέματα διορισμών, μετατάξεων, προσό¬ 
ντων, αξιολόγησης, προαγωγών, αδειών, ασθενειών, ηθι¬ 
κών αμοιβών, πειθαρχικών υποθέσεων, απολύσεων, μετα¬ 
θέσεων, αποσπάσεων και κάθε άλλο θέμα που αφορά το 
προσωπικό της Υπηρεσίας Πρώτης Υποδοχής και μεριμνά 
για την έκδοση των σχετικών διοικητικών πράξεων, 
β. μεριμνά για την οργάνωση της εκπαίδευσης, με¬ 
τεκπαίδευσης και διαρκούς επιμόρφωσης του ως άνω 
προσωπικού, 

γ. μεριμνά επίσης για τη διασφάλιση της ποιότητας 
των υπηρεσιών που παρέχουν οι Υπηρεσίες Πρώτης 
Υποδοχής, 

δ. υποστηρίζει γραμματειακά και διακινεί την αλληλο¬ 
γραφία της Κεντρικής Υπηρεσίας Πρώτης Υποδοχής, 
ε. συλλέγει, επεξεργάζεται και τηρεί στατιστικά δε¬ 
δομένα από τις περιφερειακές υπηρεσίες πρώτης υπο¬ 
δοχής, 

στ. οργανώνει και παρακολουθεί σύστημα μηχανοργά¬ 
νωσης της Υπηρεσίας Πρώτης Υποδοχής και μεριμνά για 
την κατάλληλη διασύνδεσή του με αρχεία τηρούμενα 
από άλλες υπηρεσίες του ίδιου ή άλλων Υπουργείων ή 
φορέων, σύμφωνα με τις ισχύουσες διατάξεις, 
ζ. καταρτίζει σχέδιο του τακτικού προϋπολογισμού 
εξόδων, της Υπηρεσίας Πρώτης Υποδοχής και παρακο¬ 
λουθεί τις επιμέρους πιστώσεις και την εκτέλεση του 
προϋπολογισμού αυτού, 

η. παρακολουθεί, εισηγείται και υλοποιεί τα ευρωπαϊκά 
και άλλα προγράμματα χρηματοδότησης που αφορούν 
τον τομέα της πρώτης υποδοχής, σε συνεργασία με την 
Υπηρεσία Διαχείρισης Ευρωπαϊκών και Αναπτυξιακών 
Προγραμμάτων του Υπουργείου Δημόσιας Τάξης και 
Προστασίας του Πολίτη, 

θ. καταρτίζει και εγκρίνει τα προγράμματα προμηθει¬ 
ών της Υπηρεσίας Πρώτης Υποδοχής και παρακολουθεί 
την εκτέλεσή τους, 

ι. μεριμνά για τη στέγαση των υπηρεσιών πρώτης 
υποδοχής καθώς και την επισκευή και συντήρηση των 
κτιρίων και 

ια. χειρίζεται θέματα που αφορούν τις αποδοχές, απο¬ 
ζημιώσεις και κάθε είδους αμοιβές του προσωπικού 
ιβ. χειρίζεται τα θέματα δημοσίου λογιστικού και δα¬ 
πανών των Υπηρεσιών Ασύλου σύμφωνα με τις ισχύ- 
ουσες διατάξεις, 

ιγ. μεριμνά για το διορισμό των δημοσίων υπολόγων 
και 

ιδ. κατανέμει, ανακατανέμει και ελέγχει την κίνηση 
της πάγιας προκαταβολής. 

Άρθρο 6 

Προϊστάμενοι- αντιστοιχία υπηρεσιών 

1. Ο προϊστάμενος της Κεντρικής Υπηρεσίας Πρώτης 
Υποδοχής φέρει τον τίτλο του διευθυντή. Τα Τμήματα 
της Κεντρικής Υπηρεσίας Πρώτης Υποδοχής είναι ισό¬ 
τιμα μεταξύ τους. Τα Κέντρα Πρώτης Υποδοχής λει¬ 
τουργούν σε επίπεδο τμήματος. 

2. Με απόφαση του διευθυντή μπορεί να γίνεται προ¬ 
σωρινή ανάθεση καθηκόντων προϊσταμένου στα τμή¬ 
ματα της Κεντρικής Υπηρεσίας και στις περιφερειακές 
υπηρεσίες πρώτης υποδοχής κατόπιν επιλογής από 
υπαλλήλους των ως άνω υπηρεσιών που διαθέτουν τα 
κατά νόμο προσόντα. 

Άρθρο 7 

Οργανικές θέσεις προσωπικού 
Κεντρικής Υπηρεσίας Πρώτης Υποδοχής 

Στην Κεντρική Υπηρεσία Πρώτης Υποδοχής συνιστώ- 
νται οργανικές θέσεις μόνιμου προσωπικού, κατά κα¬ 
τηγορία και κλάδο, ως ακολούθως: 
α. 11 θέσεις κατηγορίας ΠΕ Διοικητικού-Οικονομικού 
β. 2 θέσεις κατηγορίας ΠΕ Πληροφορικής 
γ. 2 θέσεις κατηγορίας ΠΕ Επικοινωνίας και Μ.Μ.Ε. 
δ. 3 θέσεις κατηγορίας ΤΕ Πληροφορικής 
ε. 2 θέσεις κατηγορίας ΔΕ Διοικητικού- Λογιστικού 
στ. 2 θέσεις ΠΕ Ιατρών 
ζ. 2 θέσεις ΤΕ Νοσηλευτών 
η. 2 θέσεις ΠΕ Ψυχολογίας 
θ. 2 θέσεις ΤΕ Κοινωνικών Λειτουργών 
1 .10 θέσεις ειδικού επιστημονικού προσωπικού. 

ΚΕΦΑΛΑΙΟ Γ' 

ΠΕΡΙΦΕΡΕΙΑΚΕΣ ΥΠΗΡΕΣΙΕΣ ΠΡΩΤΗΣ ΥΠΟΔΟΧΗΣ 
Άρθρο 8 

Αρμοδιότητες Περιφερειακών Υπηρεσιών 
πρώτης Υποδοχής 

1. Τα κέντρα πρώτης υποδοχής (ΚΕ.Π.Υ.), οι έκτακτες 
και οι κινητές μονάδες πρώτης υποδοχής έχουν ως 
αποστολή την υλοποίηση των διαδικασιών πρώτης υπο¬ 
δοχής, μέσα στα όρια της τοπικής τους δικαιοδοσίας, 
σε όλους τους υπηκόους τρίτων χωρών που συλλαμ- 
βάνονται να εισέρχονται ή να παραμένουν χωρίς τις 
νόμιμες διατυπώσεις στη Χώρα. 

2. Οι διαδικασίες πρώτης υποδοχής για τους υπηκόους 
τρίτων χωρών περιλαμβάνουν: 

α. την εξακρίβωση της ταυτότητας και της ιθαγένειάς 
τους, συμπεριλαμβανομένης και της ηλικίας τους εφό¬ 
σον υπάρχει αμφιβολία, 
β. την καταγραφή τους, 

γ. τον ιατρικό τους έλεγχο και την παροχή της τυχόν 
αναγκαίας περίθαλψης και ψυχοκοινωνικής υποστήρι¬ 
ξης, 

δ. την ενημέρωσή τους για τα δικαιώματα και τις 
υποχρεώσεις τους, ιδίως δε για τις προϋποθέσεις υπό 
τις οποίες μπορούν να υπαχθούν σε καθεστώς διεθνούς 
προστασίας και την παραπομπή τους στο αρμόδιο περι¬ 
φερειακό Γ ραφείο Ασύλου σε περίπτωση που ζητήσουν 
διεθνή προστασία και 

ε. τη μέριμνα για όσους ανήκουν σε ευάλωτες ομάδες, 
ώστε να υποβληθούν στην κατά περίπτωση προβλεπό- 
μενη διαδικασία. 


Άρθρο 9 

Διοίκηση - διάρθρωση 

περιφερειακών υπηρεσιών πρώτης υποδοχής 

1. Ο προϊστάμενος του κέντρου πρώτης υποδοχής 
ή της έκτακτης ή κινητής μονάδας πρώτης υποδοχής 
φέρει τον τίτλο του επικεφαλής. 

2. Τα κέντρα και οι έκτακτες ή κινητές μονάδες πρώ¬ 
της υποδοχής διαρθρώνονται σε λειτουργικώς διακριτά 
κλιμάκια ως ακολούθως: 

α. Κλιμάκιο Διοικητικής Μέριμνας. 

β. Κλιμάκιο Καταγραφής και Εξακρίβωσης. 

γ. Κλιμάκιο Ιατρικού Ελέγχου και Ψυχοκοινωνικής 
Υποστήριξης. 

δ. Κλιμάκιο Ενημέρωσης. 

Άρθρο 10 

Αρμοδιότητες Κλιμακίων 

Οι αρμοδιότητες των κλιμακίων του προηγουμένου 
άρθρου είναι οι ακόλουθες: 

α. Κλιμάκιο Διοικητικής Μέριμνας. 

Είναι αρμόδιο για τη διοικητική υποστήριξη του κέ¬ 
ντρου ή της μονάδας πρώτης υποδοχής. Ειδικότερα 
διεξάγει την απαραίτητη αλληλογραφία με την κεντρική 
ή άλλες περιφερειακές υπηρεσίες πρώτης υποδοχής 
καθώς και με άλλες δημόσιες υπηρεσίες ή φορείς επί 
θεμάτων πρώτης υποδοχής και περαιτέρω παραπομπής 
των υπηκόων τρίτων χωρών σύμφωνα με τις ισχύου- 
σες διατάξεις. Επίσης είναι αρμόδιο για τη διαχείριση 
του χρηματικού και του υλικοτεχνικού εξοπλισμού της 
υπηρεσίας και μεριμνά για την εξασφάλιση επαρκούς 
διερμηνείας σε όλα τα κλιμάκια. 

β. Κλιμάκιο Εξακρίβωσης. 

Είναι αρμόδιο για την εξακρίβωση της ταυτότητας και 
των λοιπών στοιχείων των υπηκόων τρίτων χωρών που 
παραμένουν στο κέντρο πρώτης υποδοχής. Ειδικότερα 
προβαίνει στις απαραίτητες ενέργειες για την εφαρμογή 
των διαδικασιών πρώτης καταγραφής και ιδίως σε δακτυ- 
λοσκόπηση, φωτογράφηση των υπηκόων τρίτων χωρών, 
καθώς και την καταγραφή του ιστορικού τους. Παραπέμπει 
στο Κλιμάκιο Ιατρικού Ελέγχου και Ψυχοκοινωνικής Υπο¬ 
στήριξης πρόσωπα που εκτιμά ότι έχουν ανάγκη τέτοιας 
υποστήριξης, καθώς και πρόσωπα που υπάγονται σε ευ¬ 
παθείς ομάδες για την κατά προτεραιότητα διεκπεραίωση 
των σχετικών διαδικασιών. Προτείνει στον επικεφαλής του 
κέντρου τις ενέργειες που απαιτούνται για τον περαιτέρω 
χειρισμό κάθε υπόθεσης, συντάσσοντας σχετική έκθεση. 
Σε περίπτωση που η διαδικασία εξακρίβωσης καταλήγει 
σε διαφορετικά στοιχεία από αυτά που δήλωσε ο αλλο¬ 
δαπός, ο τελευταίος ενημερώνεται αναλόγως. 

γ. Κλιμάκιο Ιατρικού Ελέγχου και Ψυχοκοινωνικής 
Υποστήριξης. 

Διεξάγει τον αναγκαίο ιατρικό έλεγχο σύμφωνα με τις 
σχετικές οδηγίες του Υπουργείου Εργασίας, Κοινωνικής 
Ασφάλισης και Πρόνοιας και παρέχει την απαραίτη¬ 
τη ιατροφαρμακευτική περίθαλψη και ψυχοκοινωνική 
υποστήριξη στους υποκείμενους σε διαδικασία πρώ¬ 
της υποδοχής υπηκόους τρίτων χωρών. Παραπέμπει 
σε δευτεροβάθμια περίθαλψη όσες περιπτώσεις κρίνει 
αναγκαίο και προτείνει στον επικεφαλής του κέντρου 
την παραπομπή προσώπων που ανήκουν σε ευπαθείς 
ομάδες σε αρμόδιο κατά περίπτωση φορέα κοινωνικής 
στήριξης ή προστασίας. 

δ. Κλιμάκιο Ενημέρωσης. 

Ενημερώνει τους υποκείμενους στην διαδικασία πρώ¬ 
της υποδοχής υπηκόους τρίτων χωρών για τα δικαιώ¬ 
ματα και τις υποχρεώσεις τους. 

Άρθρο 11 

Αντιστοιχία υπηρεσιών 

Τα κέντρα πρώτης υποδοχής (ΚΕ.Π.Υ.) και οι έκτακτες 
ή κινητές μονάδες πρώτης υποδοχής είναι ισότιμα μετα¬ 
ξύ τους. Τα κλιμάκια αυτών είναι ισότιμα μεταξύ τους. 

Άρθρο 12 

Οργανικές θέσεις προσωπικού 
περιφερειακών υπηρεσιών πρώτης υποδοχής. 

Για τις ανάγκες των περιφερειακών υπηρεσιών πρώτης 
υποδοχής συνιστώνται οργανικές θέσεις μόνιμου προ¬ 
σωπικού, κατά κατηγορία και κλάδο, ως ακολούθως: 
α. 56 θέσεις κατηγορίας ΠΕ Διοικητικού-Οικονομικού 
β. 28 θέσεις κατηγορίας ΠΕ Ιατρών 
γ. 14 θέσεις κατηγορίας ΠΕ Κοινωνικών Λειτουργών 
δ. 14 θέσεις κατηγορίας ΠΕ Ψυχολογίας 
ε. 42 θέσεις κατηγορίας ΤΕ Κοινωνικών Λειτουργών 
στ. 56 θέσεις κατηγορίας ΤΕ Νοσηλευτών 
ζ. 140 θέσεις κατηγορίας ΔΕ Διοικητικού- Λογιστι¬ 
κού 

η. 28 θέσεις κατηγορίας ΔΕ Τεχνικών διαφόρων ει¬ 
δικοτήτων 

θ. 28 θέσεις κατηγορίας ΔΕ Οδηγών 

ΚΕΦΑΛΑΙΟ Δ' 

ΣΤΕΛΕΧΩΣΗ ΥΠΗΡΕΣΙΩΝ 

Αρθρο 13 

Στελέχωση υπηρεσιών 

1. Οι υπηρεσίες πρώτης υποδοχής στελεχώνονται από 
δημοσίους πολιτικούς υπαλλήλους, οι οποίοι μετατάσ¬ 
σονται, μεταφέρονται ή αποσπώνται από υπηρεσίες 
του Δημοσίου, ή του ευρύτερου δημόσιου τομέα (άρ¬ 
θρο 2 ν. 3861/2010, Α' 112) ή Ν.Π.Δ.Δ., ύστερα από δη¬ 
μόσια πρόσκληση ενδιαφέροντος και από προσωπικό 
που προσλαμβάνεται με σύμβαση εργασίας αορίστου 
χρόνου, σύμφωνα με τις ισχύουσες διατάξεις. Στα κλι¬ 
μάκια τοποθετούνται τόσο άνδρες όσο και γυναίκες 
υπάλληλοι. 

2. Σε περίπτωση κατά την οποία η αποτελεσματική 
λειτουργία κέντρου ή μονάδας πρώτης υποδοχής κωλύ¬ 
εται λόγω έλλειψης επαρκούς ή κατάλληλου προσωπι¬ 
κού, η διεκπεραίωση επί μέρους διαδικασιών υποδοχής, 
εξαιρουμένων αυτών που συνιστούν άσκηση δημόσιας 
εξουσίας, όπως η έκδοση διοικητικών πράξεων, μπορεί 
να ανατίθεται για ορισμένο χρόνο με βάση τις κεί¬ 
μενες διατάξεις περί δημοσίου λογιστικού, σε φορείς 
της κοινωνίας των πολιτών που ανταποκρίνονται σε 
κατάλληλες προδιαγραφές ποιότητας και ασφάλειας. 
Η ανάθεση των αρμοδιοτήτων αυτών γίνεται από τον 
Διευθυντή της Κεντρικής Υπηρεσίας Πρώτης Υποδο¬ 
χής ύστερα από ειδική και αιτιολογημένη πρόταση 
του επικεφαλής του κέντρου ή της μονάδας πρώτης 
υποδοχής. 

3. Στα κέντρα ή τις μονάδες πρώτης υποδοχής απο- 
σπάται ο αναγκαίος αριθμός αστυνομικών για την κά¬ 
λυψη των αναγκών της εξακρίβωσης. 


ΚΕΦΑΛΑΙΟ Ε' 

ΑΡΜΟΔΙΟΤΗΤΕΣ ΟΡΓΑΝΩΝ 
Αρθρο 14 

Διευθυντής Υπηρεσίας Πρώτης Υποδοχής 

Ο διευθυντής της Υπηρεσίας Πρώτης Υποδοχής διευ¬ 
θύνει την Υπηρεσία και ιδίως: 

α. προγραμματίζει, κατευθύνει και παρακολουθεί το 
έργο των υπηρεσιών πρώτης υποδοχής, για την εκπλή¬ 
ρωση της αποστολής τους, λαμβάνοντας ειδική μέριμνα 
για περιπτώσεις εκτάκτων αναγκών, 
β. αξιολογεί τα αποτελέσματα της δράσης των υπη¬ 
ρεσιών πρώτης υποδοχής και την επίτευξη των στόχων 
τους και μεριμνά για τις απαραίτητες, προς επίτευξη 
του ως άνω σκοπού ενέργειες, 
γ. εισηγείται στον Υπουργό Δημόσιας Τάξης και Προ¬ 
στασίας του Πολίτη την ίδρυση και κατάργηση υπηρε¬ 
σιών πρώτης υποδοχής, 

δ. παρακολουθεί την πορεία της μεταναστευτικής 
ροής σε ό,τι αφορά στην αποστολή της υπηρεσίας του 
και λαμβάνει ή προτείνει τα αναγκαία μέτρα αρμοδι- 
ότητάς του, 

ε. κατανέμει το προσωπικό της υπηρεσίας, 
στ. ελέγχει τους προϊσταμένους των κεντρικών και 
περιφερειακών υπηρεσιών πρώτης υποδοχής, 
ζ. παρακολουθεί την επαγγελματική επάρκεια και την 
απόδοση του προσωπικού της κεντρικής και των περι¬ 
φερειακών υπηρεσιών πρώτης υποδοχής, 
η. μεριμνά για την εκπαίδευση και συνεχή επιμόρφω¬ 
ση του προσωπικού, η οποία περιλαμβάνει και θέματα 
ασφάλειας και ψυχοσωματικής υγείας του προσωπι¬ 
κού, 

θ. εκπονεί τον Εσωτερικό Κανονισμό της Υπηρεσίας 
Πρώτης Υποδοχής, τον οποίο αναθεωρεί όταν παρίστα- 
ται ανάγκη ιδίως κατόπιν αιτήματος των περιφερειακών 
υπηρεσιών πρώτης υποδοχής ή των περιφερειακών επι¬ 
τροπών του άρθρου 12 του ν. 3907/2011, 
ι. συνεργάζεται με άλλες δημόσιες υπηρεσίες και αρ¬ 
χές, ιδίως δε με το Υπουργείο Εργασίας, Κοινωνικής 
Ασφάλισης και Πρόνοιας αναφορικά με τις αρμοδιότη¬ 
τες που αναφέρονται στο άρθρο 8 παράγραφος 3 του 
ν. 3907/2011, καθώς και με φορείς της κοινωνίας των 
πολιτών μέσα στο πλαίσιο των αρμοδιοτήτων του και 
ια. εκτελεί κάθε άλλη αρμοδιότητα που ανατίθεται 
νόμιμα σ’ αυτόν. 

Άρθρο 15 

Προϊστάμενοι Τμημάτων 
Κεντρικής Υπηρεσίας Πρώτης Υποδοχής 

Οι προϊστάμενοι των τμημάτων της Κεντρικής Υπη¬ 
ρεσίας Πρώτης Υποδοχής είναι άμεσοι βοηθοί του Δι¬ 
ευθυντή αυτής και: 

α. ευθύνονται για την εκτέλεση των αρμοδιοτήτων 
του τμήματός τους. 

β. εποπτεύουν, ελέγχουν και αξιολογούν το προσω¬ 
πικό των τμημάτων τους και κατανέμουν τις σχετικές 
αρμοδιότητες και 

γ. ασκούν κάθε άλλη αρμοδιότητα που ανατίθεται 
σε αυτούς από τους νόμους και τους κανονισμούς της 
Υπηρεσίας. 

Άρθρο 16 

Προϊστάμενοι περιφερειακών 
υπηρεσιών πρώτης υποδοχής 

Οι επικεφαλής των περιφερειακών υπηρεσιών πρώτης 
υποδοχής προίστανται αυτών και: 

α. ευθύνονται για την αποτελεσματική εκτέλεση της 
αποστολής τους, και ιδίως για την επάρκεια των συν¬ 
θηκών πρώτης υποδοχής και την παραπομπή των περι¬ 
πτώσεων του άρθρου 11 παράγραφος 2 του ν. 3907/2011 
στις αρμόδιες υπηρεσίες, 

β. ορίζουν τους προϊσταμένους των κλιμακίων με βάση 
τις γνώσεις και τα λοιπά προσόντα τους, 
γ. εποπτεύουν, ελέγχουν και αξιολογούν το προσωπικό 
τους και κατανέμουν τις σχετικές αρμοδιότητες, 
δ. εκπονούν τον κανονισμό λειτουργίας του κέντρου ή 
της μονάδας πρώτης υποδοχής όπου προίστανται, 
ε. ασκούν κάθε άλλη αρμοδιότητα που ανατίθεται 
σε αυτούς από τους νόμους και τους κανονισμούς της 
Υπηρεσίας. 

ΚΕΦΑΛΑΙΟ ΣΤ' 

ΑΡΜΟΔΙΟΤΗΤΕΣ ΠΡΟΣΩΠΙΚΟΥ 
Αρθρο 17 

Καθήκοντα προσωπικού 

1. Το προσωπικό των υπηρεσιών πρώτης υποδοχής 
εκτελεί τα καθήκοντα που προβλέπονται από τους νό¬ 
μους και τους κανονισμούς της Υπηρεσίας, σύμφωνα 
με τις οδηγίες και κατευθύνσεις των προϊσταμένων 
τους. 

2. Σε έκτακτες περιπτώσεις και εφόσον ανακύπτει 
πρόβλημα ομαλής λειτουργίας περιφερειακής υπηρεσί¬ 
ας λόγω έλλειψης προσωπικού ή υποδοχής εξαιρετικά 
μεγάλου αριθμού υπηκόων τρίτων χωρών είναι δυνατή 
η μετακίνηση στην υπηρεσία αυτή υπαλλήλων της Κε¬ 
ντρικής Υπηρεσίας ή άλλων περιφερειακών υπηρεσιών 
πρώτης υποδοχής για την εκτέλεση υπηρεσίας, μετά 
από απόφαση του διευθυντή της Κεντρικής Υπηρεσί¬ 
ας. 

ΚΕΦΑΛΑΙΟ Ζ' 

Αρθρο 18 

Προδιαγραφές περιφερειακών 
υπηρεσιών πρώτης υποδοχής 

Τα κέντρα και οι μονάδες πρώτης υποδοχής πληρούν 
τις κατάλληλες προδιαγραφές ώστε να παρέχουν στους 
υπηκόους τρίτων χωρών που παραμένουν σε αυτές: 
α. αξιοπρεπείς συνθήκες διαβίωσης, 
β. δυνατότητα διατήρησης της οικογενειακής τους 
ενότητας, 

γ. πρόσβαση σε επείγουσα υγειονομική περίθαλψη και 
κάθε απαραίτητη θεραπευτική αγωγή ή ψυχοκοινωνική 
στήριξη, 

δ. δυνατότητα να τυγχάνουν της κατάλληλης κατά 
περίπτωση μεταχείρισης, εφόσον ανήκουν σε ευάλωτες 
ομάδες, 

ε. δυνατότητα επαρκούς ενημέρωσης σχετικά με τα 
δικαιώματα και τις υποχρεώσεις τους, 
στ. πρόσβαση σε καθοδήγηση και νομική βοήθεια σχε¬ 
τικά με την κατάστασή τους, 
ζ. διατήρηση της επαφής με κοινωνικούς φορείς και 
οργανώσεις. 


ΚΕΦΑΛΑΙΟ Η' 

ΤΕΛΙΚΕΣ ΔΙΑΤΑΞΕΙΣ 

Αρθρο 19 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης και Προστασίας του 
Πολίτη αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 31 Αυγούστου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΚΩΝ 


ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 


ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΑΝΙΤΑΚΗΣ 


ΥΦΥΠ. ΕΡΓΑΣΙΑΣ, ΚΟΙΝΩΝΙΚΗΣ ΔΗΜΟΣΙΑΣ ΤΑΞΗΣ ΚΑΙ 

ΑΣΦΑΛΙΣΗΣ ΚΑΙ ΠΡΟΝΟΙΑΣ ΠΡΟΣΤΑΣΙΑΣ ΤΟΥ ΠΟΛΓΓΗ 

ΝΙΚΟΛΑΟΣ ΠΑΝΑΓΙΩΤΟΠΟΥΛΟΣ ΝΙΚΟΣ ΔΕΝΔΙΑΣ 
-♦- 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 103 

Ίδρυση - Κατάργηση Υπηρεσιών 
Ελληνικής Αστυνομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 11 παρ. 1 περιπτ. α', β' και στ' του 
ν. 1481/1984 «Οργανισμός Υπουργείου Δημόσιας Τάξης» 
(Α' 152), όπως το άρθρο αυτό αντικαταστάθηκε με το 
άρθρο 1 παρ. 1 του ν. 1590/1986 (Α' 49). 

2. Τα άρθρα 14 παρ. 7 και 28 παρ. 1 του ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

3. Το άρθρο 1 παρ. 2 του ν. 2622/1998 «Υπηρεσίες Συ¬ 
νοριακής Φύλαξης - Δήλωση περιουσιακής κατάστασης 
αστυνομικών και άλλες διατάξεις (Α' 138), όπως αντικα- 
ταστάθηκε με το άρθρο 2 του ν. 2838/2000 (Α' 179) και 
το άρθρο 78 παρ. 1 του ν. 2910/2001 (Α' 91). 

4. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κωδικοποιήθηκε 
με το άρθρο πρώτο του π.δ. 63/2005 (Α' 98). 

5. Τις διατάξεις του π.δ. 184/2009 «Σύσταση Υπουργεί¬ 
ου Προστασίας του Πολίτη και καθορισμός των αρμο¬ 
διοτήτων του» (Α' 213). 

6. Το π.δ. 85/2012 «Ίδρυση και μετονομασία Υπουργεί¬ 
ων, μεταφορά και κατάργηση υπηρεσιών» (Α' 141). 

7. Το άρθρο 22 παρ. 3 του ν. 2362/1995 «Περί Δημοσίου 
Λογιστικού, Ελέγχου των Δαπανών του Κράτους και 
άλλες διατάξεις» (Α' 247). 

8. Τις διατάξεις της υπ’ αριθμ. Υ48 από 9-7-2012 από¬ 
φασης του Πρωθυπουργού «Καθορισμός αρμοδιοτήτων 
του Αναπληρωτή Υπουργού Οικονομικών Χρήστου Στα- 
ϊκούρα» (Β' 2105). 

9. Το υπ’ αριθμ. 7001/2/335-ζ’ από 8-12-2011 έγγραφο 
της Δ/νσης Οικονομικών του Αρχηγείου της Ελληνικής 
Αστυνομίας ότι οι προκαλούμενες δαπάνες για τα έτη 
2012 και τα επόμενα έτη είναι εντός των δεσμεύσεων και 
των στόχων του εγκριθέντος με το ν. 3895/2011 Μεσο¬ 
πρόθεσμου Πλαισίου Δημοσιονομικής Προσαρμογής. 

10. Το γεγονός ότι από τις διατάξεις του παρόντος 
διατάγματος προκαλούνται δαπάνες σε βάρος του κρα¬ 
τικού προϋπολογισμού ύψους 695.500,00 ευρώ, περίπου, 
για το έτος 2012 και 117.500,00 ευρώ, περίπου, για το 
έτος 2013 και για καθένα από τα επόμενα έτη. Οι εν 
λόγω δαπάνες του έτους 2012 θα αντιμετωπισθούν από 
τις εγγεγραμμένες πιστώσεις του προϋπολογισμού του 
Υπουργείου Δημόσιας Τάξης και Προστασίας του Πολίτη 
(Ε.Φ 43-100 «ΕΛΛΗΝΙΚΗ ΑΣΤΥΝΟΜΙΑ», ΚΑΕ 0712, 0823, 
0824, 0831, 0832, 0851, 0861, 0869, 0875, 0899, 1111,1211, 
1231, 1311, 1321, 1329, 1424, 1511, 1699, 1711, 1712, 1713, 1723, 
1725,1729,1921,1924), ενώ οι δαπάνες του έτους 2013 και 
καθενός από τα επόμενα έτη θα αντιμετωπίζονται από 
τις πιστώσεις που θα εγγράφονται για το σκοπό αυτό 
στον ανωτέρω Π/Υ, του αντίστοιχου έτους. 

11. Τις υπ’ αριθμ. 92/2012 και 117/2012 Γνωμοδοτήσεις 
του Συμβουλίου της Επικράτειας, ύστερα από πρότα¬ 
ση του Αναπληρωτή Υπουργού Οικονομικών και του 
Υπουργού Δημόσιας Τάξης και Προστασίας του Πολίτη, 
αποφασίζουμε: 

Άρθρο 1 

Ίδρυση - Έδρα - Υπαγωγή 

Ιδρύονται οι ακόλουθες Υπηρεσίες της Ελληνικής 
Αστυνομίας: 

α. Αστυνομικό Τμήμα Κιλελέρ με έδρα τη δημοτική 
ενότητα Πλατυκάμπου του δήμου Κιλελέρ, το οποίο 
υπάγεται διοικητικά στην Αστυνομική Διεύθυνση Λά¬ 
ρισας. 

β. Αστυνομικό Τμήμα Αγρίνιου με έδρα την δημοτική 
ενότητα Αγρίνιου του δήμου Αγρίνιου, το οποίο υπά¬ 
γεται διοικητικά στην Αστυνομική Διεύθυνση Ακαρνα¬ 
νίας. 

γ. Τμήμα Μεταγωγών - Δικαστηρίων Αγρίνιου με έδρα 
την δημοτική ενότητα Αγρίνιου του δήμου Αγρίνιου, το 
οποίο υπάγεται διοικητικά στην Αστυνομική Διεύθυνση 
Ακαρνανίας. 

δ. Τμήμα Δίωξης Λαθρομετανάστευσης Ημαθίας, με 
έδρα την δημοτική ενότητα Βέροιας του δήμου Βέροιας, 
το οποίο υπάγεται διοικητικά στην Αστυνομική Διεύθυν¬ 
ση Ημαθίας και η τοπική του αρμοδιότητα εκτείνεται 
σε ολόκληρη την περιφέρεια της οικείας Αστυνομικής 
Διεύθυνσης. 

Άρθρο 2 

Διάρθρωση - Αρμοδιότητες 

1. Τα Αστυνομικά Τμήματα Κιλελέρ και Αγρίνιου διαρ¬ 
θρώνονται στα ακόλουθα Γ ραφεία: 

α. Γενικής Αστυνόμευσης, το οποίο ασκεί τις αρμο¬ 
διότητες της αστυνομίας γενικής αστυνόμευσης και 
πολιτικής κινητοποίησης και εκτελεί τις εργασίες εξυ¬ 
πηρέτησης άλλων Υπουργείων και κρατικών φορέων, 
που έχουν ανατεθεί στην Ελληνική Αστυνομία με ει¬ 
δικούς νόμους. Επιπλέον, χειρίζεται τις υποθέσεις των 
εγκλημάτων κατά της ζωής των άρθρων 301, 302, 304Α, 
σωματικών βλαβών των άρθρων 308, 308Α, 309, 310, 
311, 313, 314 και κατά της προσωπικής ελευθερίας των 


άρθρων 325, 328, 330, 331, 332, 333 και 334 Π.Κ. Επίσης, 
φροντίζει για την τοποθέτηση σκοπών σε πιθανούς στό¬ 
χους εγκληματικών ενεργειών και είναι αρμόδιο για 
την τήρηση της τάξης στις συνεδριάσεις του τοπικού 
πταισματοδικείου, εφόσον λειτουργεί στην περιοχή δι¬ 
καιοδοσίας του. 

β. Διοικητικής Υποστήριξης, το οποίο είναι αρμόδιο 
για το χειρισμό θεμάτων προσωπικού, τη διαχείριση του 
χρηματικού και υλικού, την εξασφάλιση της γραμματεια¬ 
κής εξυπηρέτησης και της εσωτερικής λειτουργίας του 
Τμήματος, την τήρηση του αρχείου και τη διεκπεραίωση 
αιτημάτων διοικητικής φύσεως. 

2. Το Αστυνομικό Τμήμα Κιλελέρ χαρακτηρίζεται ως 
Τμήμα Γενικής Αρμοδιότητας και διαρθρώνεται, επιπλέ¬ 
ον, στα εξής Γ ραφεία: 

α. Ασφαλείας, το οποίο ασκεί τις αρμοδιότητες της 
αστυνομίας δημόσιας και κρατικής ασφάλειας και 

β. Τροχαίας, το οποίο ασκεί τις αρμοδιότητες της 
αστυνομίας τροχαίας. 

3. Το αστυνομικό προσωπικό που στελεχώνει τα Γ ρα¬ 
φεία Ασφαλείας και Τροχαίας της προηγούμενης παρα¬ 
γράφου, εκτελεί αποκλειστικά τις αρμοδιότητες αυτών 
και μόνον σε εξαιρετικές περιπτώσεις και κατόπιν εγκρί- 
σεως του Διευθυντή της οικείας Αστυνομικής Διεύθυνσης 
μπορεί να διατίθεται για εκτέλεση άλλης υπηρεσίας. Ο 
αριθμός του προσωπικού των εν λόγω Γ ραφείων κα¬ 
θορίζεται από τον Διευθυντή της οικείας Αστυνομικής 
Διεύθυνσης, ο οποίος εγκρίνει και τις εσωτερικές μετα¬ 
κινήσεις, από και προς τα Γ ραφεία αυτά, ύστερα από 
γνώμη του διοικητή του Αστυνομικού Τμήματος. 

4. Στο Αστυνομικό Τμήμα Γενικής Αρμοδιότητας της 
παραγράφου 2, εφόσον οι υπηρεσιακές ανάγκες το επι¬ 
τρέπουν μπορεί με διαταγή του οικείου Αστυνομικού 
Διευθυντή, να λειτουργεί ενιαίο Γ ραφείο Γ ενικής Αστυ¬ 
νόμευσης - Ασφάλειας, το οποίο ασκεί το σύνολο των 
αρμοδιοτήτων των Γ ραφείων αυτών. 

5. Το Τμήμα Μεταγωγών - Δικαστηρίων Αγρίνιου είναι 
ισότιμο με Αστυνομικό Τμήμα και διαρθρώνεται στα 
ακόλουθα Γ ραφεία: 

α. Μεταγωγών Κρατουμένων και Τάξης Δικαστηρίων, 
το οποίο είναι αρμόδιο για την ασφαλή μεταγωγή κρα¬ 
τουμένων, εντός της οικείας Αστυνομικής Διεύθυνσης, 
κρατουμένων οι οποίοι προορίζονται ή προέρχονται 
από εκτός ορίων της Διεύθυνσης αυτής Καταστήματα 
Κράτησης, Δικαστήρια και Θεραπευτικά Ιδρύματα, την 
τήρηση της τάξης στους χώρους συνεδριάσεων των 
δικαστηρίων που λειτουργούν στην έδρα του, καθώς και 
για την φρούρηση των καταδίκων και υποδίκων. 

β. Γραμματείας, το οποίο είναι αρμόδιο για το χειρισμό 
θεμάτων προσωπικού, τη διαχείριση του χρηματικού και 
υλικού, την εξασφάλιση της γραμματειακής εξυπηρέτη¬ 
σης και της εσωτερικής λειτουργίας του Τμήματος, την 
τήρηση του αρχείου και τη διεκπεραίωση αιτημάτων 
διοικητικής φύσεως. 

6. Για τη διάρθρωση και τις αρμοδιότητες του Τμήμα¬ 
τος Δίωξης Λαθρομετανάστευσης Ημαθίας, εφαρμόζο¬ 
νται αναλογικά οι διατάξεις των παραγράφων 1, 3, 4, 5 
και 6 του άρθρου 4 και των άρθρων 5 έως 9,13 και 14 του 
π.δ/τος 310/1998 (Α' 215), σε συνδυασμό με τις διατάξεις 
του άρθρου 1 παράγραφος 1 του ν. 2622/1998 (Α' 138), 
όπως αντικαταστάθηκε με το άρθρο 78 παράγραφος 1 
του ν. 2910/2001 (Α' 91) και συμπληρώθηκε με το άρθρο 
1 παράγραφος 1 του ν. 3181/2003 (Α' 218). 

Άρθρο 3 

Καθήκοντα - αρμοδιότητες οργάνων 

1. Οι διοικητές των Αστυνομικών Τμημάτων και του 
Τμήματος Μεταγωγών - Δικαστηρίων του άρθρου 1 είναι 
Αστυνομικοί Υποδιευθυντές ή Αστυνόμοι Α' και έχουν 
τα καθήκοντα και τις αρμοδιότητες που προβλέπονται 
από τις διατάξεις των άρθρων 24 και 25 του π.δ. 141/1991 
(Α' 58). Επίσης, συντάσσουν τις εκθέσεις αξιολόγησης 
των αξιωματικών των Υπηρεσιών τους και γνωματεύουν 
στις εκθέσεις ικανότητας που συντάσσουν οι υποδιοι¬ 
κητές αυτών για το λοιπό προσωπικό. 

2. Οι Υποδιοικητές των Αστυνομικών Τμημάτων και 
του Τμήματος Μεταγωγών - Δικαστηρίων του άρθρου 
1 είναι Αστυνόμοι Α' ή κατώτεροι αξιωματικοί και έχουν 
τις ακόλουθες αρμοδιότητες: 

α. είναι άμεσοι βοηθοί των διοικητών και αναπληρώ¬ 
νουν αυτούς σε περίπτωση απουσίας ή κωλύματος, 

β. επιβλέπουν τη διεξαγωγή των εργασιών και συ¬ 
ντονίζουν τη δράση στους τομείς ευθύνης που τους 
ανατίθενται, 

γ. ενημερώνονται για τα προβλήματα των τομέων 
ευθύνης τους, αξιολογούν αυτά και συμμετέχουν στο 
σχεδίασμά διάταξης της υπηρεσίας, για την αντιμετώ¬ 
πισή τους, 

δ. λαμβάνουν γνώση της εισερχόμενης αλληλογρα¬ 
φίας και προσυπογράφουν όλα τα έγγραφα τα οποία 
υπογράφει ο διοικητής, ανάλογα με τους τομείς ευθύνης 
τους, 

ε. συντάσσουν τις εκθέσεις ικανότητας του προσω¬ 
πικού του Τμήματος και 

στ. εκτελούν κάθε άλλη αρμοδιότητα που ανατίθεται 
σ’ αυτόν από τον οργανισμό και κανονισμούς της Ελ¬ 
ληνικής Αστυνομίας ή από ειδικές διατάξεις. 


Άρθρο 4 

Καταργούμενες Υπηρεσίες 

Με την έναρξη λειτουργίας των Υπηρεσιών που προ- 
βλέπονται στις διατάξεις του άρθρου 1, καταργούνται οι 
κατωτέρω Υπηρεσίες της Ελληνικής Αστυνομίας: 

α. τα Αστυνομικά Τμήματα Περιφέρειας Λάρισας, 
Κομοτηνής, και Ξάνθης των Αστυνομικών Διευθύνσε¬ 
ων Λάρισας, Ροδόπης και Ξάνθης, αντίστοιχα, τα Α' 
και Β' Αστυνομικά Τμήματα Αγρίνιου της Αστυνομικής 
Διεύθυνσης Ακαρνανίας και το Αστυνομικό Τμήμα Ει- 
δομένης της Αστυνομικής Διεύθυνσης Κιλκίς, που λει¬ 
τουργούν σύμφωνα με τις διατάξεις του άρθρου 42 του 
π.δ. 161/1988 (Α' 74). 

β. τα Τμήματα Δίωξης Λαθρομετανάστευσης Ναούσης 
και Γεωργιανών της Αστυνομικής Διεύθυνσης Ημαθίας 
που λειτουργούν σύμφωνα με τις διατάξεις του άρθρου 
1 του π. δ. 332/2000 (Α' 269), όπως τροποποιήθηκε με την 
παράγραφο 1 του άρθρου 2 του π.δ. 189/2006 (Α' 194). 

Άρθρο 5 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης και Προστασίας του 
Πολίτη αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 31 Αυγούστου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΔΗΜΟΣΙΑΣ ΤΑΞΗΣ ΚΑΙ 

ΟΙΚΟΝΟΜΙΚΩΝ ΠΡΟΣΤΑΣΙΑΣ ΤΟΥ ΠΟΛΙΤΗ 

ΧΡΗΣΤΟΣ ΣΤΑΪΚΟΥΡΑΣ ΝΙΚΟΣ ΔΕΝΔΙΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη ίΐοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΓΟΓπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορψή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορψή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οΐ.ςιι·) 


Ηλεκτρονική Διεύθυνση: Ιι1ίρ://νννννν.βί.9Γ - β-πιαΐΙ: ννβόπΐ35ΐβΓ.β1@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* Ο 100 16903091 20008* - 






















































































